# Jonathan Viera

Jonathan Viera Ramos (Las Palmas, 21 d'octubre de 1989) és un futbolista professional canari que juga com a migcampista al Khor Fakkan. Ha estat internacional amb la selecció espanyola.

## Carrera de club
### Las Palmas

Viera es va formar a la UD Las Palmas, on es va guanyar el renom de Romário. Va debutar com a sènior amb la UD Las Palmas Atlético, tot jugant deu partits de segona divisió B la temporada 2008–09, en la qual l'equip va descendir; el 18 de febrer de 2010, va renovar contracte fins al juny de 2013.
Viera fou promocionat definitivament al primer equip per la temporada 2010–11, en què l'equip era a segona divisió. Va acabar la campanya havent disputat 31 partits (26 com a titular) i amb sis gols, inclòs un hat-trick en una victòria a fora per 5–3 contra el FC Barcelona B el 15 de maig de 2011, que certificava la permanència de l'equip.
El gener de 2012, enmig de rumors de traspàs – Las Palmas ho tenia tot acordat amb el Granada CF però finalment l'acord es va trencar – Viera va assegurar que es volia quedar fins al final de la temporada 2011-12. Va acabar la temporada com a segon màxim golejador de l'equip, amb nou gols, per sota d'un altre jove, Vitolo, per un gol.

### València

El 6 de maig de 2012, un mes abans que acabés la temporada al Las Palmas, Viera va signar amb el València CF de primera divisió un contracte per cinc anys, i 2.5 milions d'euros. Va debutar oficialment contra el FC Barcelona, jugant 13 minuts en una derrota per 0–1 a fora.
Viera va marcar el seu primer gol a primera divisió el 29 de setembre de 2012, el que tancava el marcador en una victòria a casa per 2–0 contra el Reial Saragossa. El 30 d'agost de l'any següent, fou cedit al Rayo Vallecano per una temporada, sense opció a compra.

### Standard Liège

L'1 de setembre de 2014, Viera es va desvincular dels valencianistes, i va fitxar immediatament per l'Standard Liège belga. Allà, però, només va jugar en set partits, i hi va marcar en un partit de la fase de grups de la Lliga Europa que acabà en derrota per 1–2 contra el Feyenoord.

### Retorn a Las Palmas

El 14 de gener de 2015, Viera fou cedit al Las Palmas fins al juny. Va contribuir amb set gols en 21 partits a que l'equip retornés a primera després de 13 anys d'absència.
El 14 de juliol de 2015, Viera va signar contracte per tres anys amb el Las Palmas per 900.000 euros.

## Internacional

Viera va jugar un partit amb la selecció espanyola sub-21, entrant als darrers minuts en un amistós empatat contra la selecció sub-21 de Belarús a Alcalá de Henares. El 9 d'octubre de 2017, quan Espanya ja s'havia classificat com a campiona pel Mundial 2018, l'entrenador Julen Lopetegui el va fer debutar amb la selecció absoluta, i va jugar tot el partit en una victòria per 1–0 a fora contra Israel.

## Referències

* ↑ «La perla del líder» (en castellà). La Provincia, 11-09-2009. [Consulta: 4 agost 2012].
* ↑ «Jonathan Viera renueva por tres temporadas» (en castellà). La Provincia, 18-02-2010. [Consulta: 4 agost 2012].
* ↑ «Juanpe, Vitolo, Vicente Gómez y Jonathan Viera se incorporan al primer equipo» (en castellà). Marca, 22-06-2010. [Consulta: 4 agost 2012].
* ↑ «Jonathan Viera resucita a Las Palmas en el Mini Estadi» (en castellà). Marca, 15-05-2011. [Consulta: 4 agost 2012].
* ↑ «Jonathan Viera: "Yo quiero quedarme hasta junio"» (en castellà). UD Las Palmas, 28-01-2012. Arxivat de l'original el 3 d'abril 2012. [Consulta: 4 agost 2012].
* ↑ «El Valencia ficha a Jonathan Viera, mediapunta de Las Palmas» (en castellà). El Mundo, 06-05-2012. [Consulta: 4 agost 2012].
* ↑ «Spanish youngster Jonathan Viera signs with Valencia». Footballcracy, 07-05-2012. Arxivat de l'original el 25 juny 2012. [Consulta: 4 agost 2012].
* ↑ Barca inspired by Adriano; ESPN Soccernet, 2 setembre 2012
* ↑ Ten-man Valencia ease to victory; ESPN Soccernet, 29 setembre 2012
* ↑ «Jonathan Viera se marcha cedido al Rayo Vallecano» (en castellà). Diari AS, 30-08-2013. [Consulta: 30 agost 2013].
* ↑ «Official statement – Jonathan Viera». Valencia CF, 01-09-2014. Arxivat de l'original el 20 de febrer 2018. [Consulta: 2 setembre 2014].
* ↑ «Jonathan Viera, al Standard de Lieja y Jonas rescinde» (en castellà). Diario AS, 01-09-2014. [Consulta: 2 setembre 2014].
* ↑ «Feyenoord edge late win against Standard». UEFA.com, 02-10-2014. [Consulta: 12 febrer 2015].
* ↑ «Jonathan Viera llega cedido del Standard de Lieja» (en castellà). UD Las Palmas, 19-12-2014. Arxivat de l'original el 19 de desembre 2014. [Consulta: 10 gener 2015].
* ↑ «La UD ficha a Viera por tres años» (en castellà). Canarias7, 14-07-2015. Arxivat de l'original el 16 d'octubre 2015. [Consulta: 14 juliol 2015].
* ↑ «España y Bielorrusia firman un empate amistoso» (en castellà). Marca, 28-03-2011. [Consulta: 9 octubre 2017].
* ↑ «Un golazo de Illarra premia a España» (en castellà). Marca, 09-10-2017. [Consulta: 9 octubre 2017].

## Enllaços externs

* Jonathan Viera a BDFutbol
* Jonathan Viera a National-Football-Teams.com (anglès)